વૉશિંગ્ટન, 19 જુલાઇ : સ્પેલિંગ મિસ્ટેક એટલે કે ખોટી જોડણીની સમસ્યા માત્ર બાળકો અને વિદ્યાર્થીઓને નહીં પણ પ્રોફેશન્લ્સને પણ હોય છે. મોટી કંપનીના જવાબદાર હોદ્દા પર કામ કરતી વ્યક્તિના લખાણમાં જો સ્પેલિંગ મિસ્ટેક જોવા મળે તો તેમની સાથે કંપનીની ઇમેજ પણ ખરડાય છે. આવી સમસ્યાઓનો ઉકેલ જર્મનીના ઇન્વેન્ટર્સે શોધી કાઢ્યો છે. તેમણે એક એવી સ્માર્ટ પેન વિકસાવી છે જે ખોટી જોડણી લખાતા જ ધ્રુજારી કે કંપન કરવા લાગશે અને લખનારને ચેતવશે.